Ucagöy noxud

Pisum elatius Bieb. (P. humile Boiss. & Noe, P. sativum L. subsp. elatius (Bieb.) Aschers. & Graebn.) Hündürlüyü (20) 30-70 (100) sm və ondan hündür olan, gövdəsi sadə və yaxud budaqlanmış birillik çılpaq göyümtül ot bitkisidir. Yalançı zoğları iridir, yarım oxşəkilli, uzunsovdur, çox vaxt aşağı hissəsi və həmçinin yuxarısı oyuqlu dişlidir.Eldar Şükürov.İsmayıllı rayonu meşə bitkilərinin bələdçi kitabı,Bakı 2016

 Yarpaq 
Ucagöy noxud yarpaqları 2-3 cüt yarpaqcıqlarladır, yarpaqcıqlar yalançı zoğlardan bir az iri və ya onlara bərabərdir, elliptik və ya uzunsovdur, tamkənarlı və ya kənarları az dişlidir, aşağı yarpaqları əksinə-yumurtaşəkillidir.

 Çiçək 
Ucagöy noxudun çiçək saplağı adətən yalançı zoğlardan 2-3 dəfə uzundur və üzərində 1-2 ədəd çiçək olur. Tacın uzunluğu 20–25 mm-dir. Yelkən bənövşəyi və ya tünd-qırmızı rəngdədir; qanadları, demək olar ki, qara tünd-bənövşəyi rəngdədir, ovaldır; qayıq tutqundur və qanadlardan bir az qısadır.

 Meyvə 
Ucagöy noxud paxlaları düz olub, uzunluğu 6-9 sm, eni 10–13 mm-dir. Toxumları şarşəkilli, qabarıq dənəli, tünd və ya qara-qəhvəyi rəngdə, diametri 5 mm-dir.

 Çiçəkləməsi 
Ucagöy noxud (aprel)-may aylarından çiçəkləyir.

 Meyvə verməsi 
Ucagöy noxud iyun ayında meyvə verir.

 Azərbaycanda yayılması 
Ucagöy noxud BQ (Quba), Qobustan, BQ qərb, Kür-Araz oval., Kür düz., KQ cənub, Lənk. oval., Lənk. dağ. Ovalıqda və aşağı dağ qurşağında yayılmışdır.

 Yaşayış mühiti 
Ucagöy noxud kolluqlarda, işıqlı meşələrdə rast gəlinir.

 İstinadlar 

 Həmçinin bax 

Kateqoriya:İntervikisiz biologiya məqalələri
Kateqoriya:Çiçəkli bitkilər
Kateqoriya:Meyvə bitkiləri
Kateqoriya:Ot bitkiləri